###  SYDDANSK UNIVERSITET 13. november 2013

 Det Humanistiske Fakultet GS

Notat fra institutledermøde den 22. oktober 2013.

Til stede var dekanen, Steffen Nordahl Lund, Jesper Carlsen, Anne Jensen, Per Krogh Hansen, Lars G. Binderup (punkterne 2,6 og 7), Mads Funding, Lisbeth Broegaard Petersen og Gitta Stærmose.

Rune Nørgaard Jørgensen deltog i behandlingen af dagsordenens punkt 3.

Ad 1. Godkendelse af notat fra møde den 20. august og 17. september 2013.

Udsat til næste møde.

Ad 2. Nyt fra

Dekanen orienterede om status for SDU-designet, strategi- og ledelsesgrundlag m.m.

**Hovedsamarbejdsudvalget**

Dekanen oplyste, at HSU har drøftet status på Gode Administrative processer. En rapport foreligger med handlinger og anbefalinger, der leder hen imod yderligere digitalisering og best practices.

Dekanen oplyste herudover, at kommissoriet for det af HSU nedsatte underudvalg ”Personalepolitiske retningslinier” udvides således at MUS-konceptet indgår i revideringsovervejelser. Underudvalget udvides samtidig med Henrik Pedersen og Jørgen Chr. Bang.

**Institutlederne** orienterede om status for eksterne forskningsansøgninger. Der holdes møder om udvikling af campusprofiler.

Steffen Nordahl Lund orienterede om at Danmark 1. januar blev medlem af Europarådets Centre for Modern Languages (ECML). Der er oprettet et nationalt ECML-sekretariat, der har til huse i Århus. Sekretariatet er etableret i et samarbejde mellem Uddannelsesministeriet, Undervisningsministeriet og et konsortium af relevante universiteter samt alle professionshøjskoler om fremmedsprogslæring og – undervisning.

Jesper Carlsen orienterede om godkendelse af forskningsprogrammer.

Per Krogh Hansen orienterede om en design-klynge, d.v.s. samarbejde med andre af regionens uddannelsesinstitutioner og forskningsenheder.

Der afvikles åbent hus for byens uddannelsesinstitutioner samme dag. Kommunen er med inde over.

Der afholdes institutseminardag den 15. november 2013 på Sandbjerg.

Anne Jensen orienterede om status for opslag og besættelse af stillinger. Der orienteredes endvidere om processen for nedsættelse af forskningsgrupper.

**Fakultetssekretariatet/studieadministrationen**.

Prodekanen orienterede om MOOC (Massive Open Online Courses) og direktionens beslutning om satsning herpå. SDU’s Uddannelsesråd har senest drøftet handlings- og tidsplan. Institutlederkredsen nævnte kort mulige fag/kurser, der kan indgå i MOOC.

Der vil blive holdt møde med studiechefen om servicering i forbindelse med optag.

SDU’s Uddannelsesråd har drøftet strategi for ”troværdige eksaminer”.

Mads Funding redegjorde for den organisatoriske ændring af de studieadministrative ressourcer/opgaver.

Lisbeth Brogaard Petersen orienterede om nye regler for studiefremdrift.

Ad 3. Seed money.

Rune Nørgaard Jørgensen deltog i behandlingen af dette punkt.

Det udsendte bilagsmateriale blev drøftet. Dokumentet gennemskrives i forhold til faldne kommentarer, sammensætning af udvalg m.m. Punktet behandles endeligt på møde den 19. november 2013.

Ad 4. Incitamentsstruktur.

Dekanen oplyste, at Ph.d.-skolens fremtidige organisation, snitflader mellem institutleder/ph.d.skoleleder samt FUP-kompensation vil blive drøftet på institutledermødet i december.

Institutlederne orienterede hver især om forskningscentre, forskningsprogrammer, timekompensation, økonomi og opgaveporteføljer. Uddelegering af personaleledelsesopgaver blev diskuteret. Der var ikke enighed herom.

Ad 5. Studieledelse.

Institutlederkredsen drøftede honorering af de ekstraordinære ledelsesmæssige opgaver, der er fulgt med i forbindelse med akkreditering m.m.

Institutlederne gav deres opbakning til dekanens forslag om at indstille, at studieledere tildeles et engangsvederlag for varetagelse af ekstraordinære opgaver i relation til institutionsakkreditering og implementering. Tilsvarende gør sig gældende for vicestudieledere, der selvstændigt har varetaget uddannelsesberetninger.

Ny løn anvendes hvor der er tale om en ekstra indsats.

Prodekanen oplyste, at der er etableret en studielederportal, der er et fælles redskab for studieledelsen og fakultetssekretariatet. Mads Funding orienterede om øvrige tiltag med henblik på at understøtte studieledelse.

Per Krogh Hansen gjorde opmærksom på, at der er et særligt hensyn at tage i forhold til heltidsundervisere, der varetager studielederhverv.

Institutlederkredsen drøftede endvidere etablering af forskningsprogrammer og tilknytning til disse.

Ad 6. Kvalitetspolitikker.

Prodekanen orienterede om status for revisionen af kvalitetspolitikker samt ansøgning om institutionsakkreditering. De forskellige ansvarsområder blev kort beskrevet.

Ad 7. Undervisningsportfolio – adjunkter.

Det er i forbindeles med implementering af undervisningsportfolio blevet problematiseret, at adjunkter skal udarbejde en sådan. Der var enighed om at det ikke giver mening, så længe den pågældende ikke har gennemgået adjunktpædagogikum. Adjunkter skal dog udarbejde CV for undervisning.

Der følges op i forhold til sdujob.

Ad 8. Økonomi

1. Generelt.

Dekanen orienterede om de samtaler, han havde haft med institutledere og økonomimedarbejdere.

1. Forholdet mellem institutter og fakultet - beløbsgrænse.

Dekanen oplyste, at institutterne forventes selv at tage beslutning i forhold til ansøgninger om bevillinger under 50.000 kr.

Ad 9. Eventuelt.

Per Krogh Hansen bad om at institutledermøders starttidspunkt flyttes til kl. 9.

Jesper Carlsen oplyste, at instituttet allerede nu har en mulig kandidat som æresdoktor for 2015.

Med venlig hilsen

Simon Møberg Torp

dekan